CELEX: 
Language: et
Date: 2021-09-28 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2021/241, millega luuakse taaste- ja vastupidavusrahastu, ning määratakse kindlaks sotsiaalkulutuste aruandluse metoodika

SELETUSKIRI
            
            
               1.DELEGEERITUD ÕIGUSAKTI TAUST
            
            
               1.1. Üldine taust ja eesmärk 
            
            
               COVID-19 pandeemia puhkemine on mõjutanud märkimisväärselt Euroopa Liidu majanduslikku ja sotsiaalset olukorda. Koroonaviiruse kriis on peatanud viimase kuue aasta tööhõive positiivse arengu – 2020. aasta kolmandaks kvartaliks oli tööhõive määr 72,4 % – ning paljude eurooplaste elatis ja tööväljavaated on ohtu sattunud. Osad majandussektorid ei pruugi suuta kriisist täielikult taastuda, mistõttu võivad töötus ja mitteaktiivsus pikemas perspektiivis suureneda, millel võib olla armistav mõju mõjutatud inimestele ja kogu majandusele ning see võib põhjustada ka oskuste kadumist. Pikaajalise armistava mõju oht on eriti suur nooremate põlvkondade puhul. Kui muudel majanduslanguse perioodidel võib raske majandusliku ja sotsiaalse olukorra mõju mõnevõrra leevendada haridustee pikendamine, on COVID-19 kriis takistanud ka oskuste omandamist, kuna tuli sulgeda koole ja minna üle distantsõppele. Lisaks on sotsiaal- ja tervishoiusektor olnud kriisi ajal eesliinil ja negatiivne mõju neile sektoreile võib tulevikus jätkuda. Kuigi kriisi vahetut mõju on liikmesriikide ja liidu tasandil leevendatud lühiajaliste meetmetega, on keskpikas ja pikas perspektiivis vaja ulatuslikke investeeringuid ja reforme, et kriisist taastuda ning ehitada järgmiste põlvkondade jaoks üles kestlikum, vastupidavam ja õiglasem Euroopa. Selleks võttis Euroopa Liit 2020. aasta detsembris vastu Euroopa taastekava, mis koosneb aastateks 2021–2027 kehtestatud tugevdatud mitmeaastasest finantsraamistikust ja uuest ajutisest taastepaketist „Next Generation EU“. Nende vahenditega vabaneb kokku 1,85 triljonit eurot (2018. aasta hindades), millest toetatakse liikmesriike nende jõupingutustes kriisiga toime tulla, taaskäivitada ELi majandus ning suunata see kestlikumale ja vastupidavamale teele. 
            
            
               2021. aasta veebruaris võeti vastu Euroopa Parlamendi ja nõukogu määrus (EL) 2021/241
                  1
                (edaspidi „taaste- ja vastupidavusrahastu määrus“), millega luuakse taaste- ja vastupidavusrahastu, mis on taasterahastu „Next Generation EU“ suurim programm. Taaste- ja vastupidavusrahastu (edaspidi „rahastu“) 672,5 miljardi euro suurusest eelarvest tehakse väljamakseid tagastamatu rahalise toetuse ja laenudena ning sellest toetatakse ulatuslikke avaliku sektori investeeringuid ja reforme, mida liikmesriigid on teinud COVID-19 kriisist taastumiseks ning liidu majandusliku, sotsiaalse ja territoriaalse ühtekuuluvuse edendamiseks. Rahastu põhieesmärk on leevendada kriisi sotsiaalset ja majanduslikku mõju eelkõige naistele, lastele ja noortele. 
            
            
               Selleks toetatakse rahastust eelkõige liikmesriike selliste meetmete rakendamisel, mis on kooskõlas ELi tööhõive ja sotsiaalvaldkonna algatustega, eriti järgmistega: soovitus toimivate tööhõive aktiivse toetamise meetmete (EASE) kohta pärast COVID-19 kriisi
                  2
               , noorte tööhõivet käsitlev teatis
                  3
                ja soovitus töösilla kohta, millega tugevdatakse noortegarantiid
                  4
               , soovitus jätkusuutlikku konkurentsivõimet, sotsiaalset õiglust ja vastupanuvõimet toetava kutsehariduse ja -õppe kohta
                  5
               , soovitus, millega luuakse Euroopa lastegarantii
                  6
               , puuetega inimeste õiguste strateegia (2021–2030)
                  7
               , jätkusuutlikku konkurentsivõimet, sotsiaalset õiglust ja vastupanuvõimet toetav Euroopa oskuste tegevuskava
                  8
               , Euroopa haridusruum
                  9
                ja digiõppe tegevuskava
                  10
               , ELi rassismivastane tegevuskava 2020–2025
                  11
               , romade võrdõiguslikkust, kaasamist ja osalemist käsitlev ELi strateegiline raamistik
                  12
               , soolise võrdõiguslikkuse strateegia 2020–2025
                  13
               , LGBTIQ-inimeste võrdõiguslikkuse strateegia 2020–2025
                  14
               , teatis Euroopa terviseliidu loomise kohta
                  15
               , Euroopa ravimistrateegia
                  16
                ja Euroopa vähktõvevastase võitluse kava
                  17
               . Sellega aitab rahastu saavutada ka ELi 2030. aasta põhieesmärke, mis käsitlevad tööhõive ja oskuste edendamist ning vaesuse vähendamist, ja mida ELi juhid tervitasid 2021. aasta mais Portos toimunud sotsiaaltippkohtumisel ja 2021. aasta juunis toimunud Euroopa Ülemkogu kohtumisel.
            
            
               Rahastust toetatakse reforme ja investeeringuid, mille liikmesriigid on esitanud oma taaste- ja vastupidavuskavades taaste- ja vastupidavusrahastu määruse kõigi sammaste alusel
                  18
               . Nii mõnedki neist reformidest ja investeeringutest aitavad kaasa Euroopa sotsiaalõiguste samba ja kõigi selle põhimõtete rakendamisele. See hõlmab eelkõige investeeringuid inimkapitali, näiteks töötajate oskuste täiendamise, ümberõppe ja ümberkvalifitseerimise kaudu. See võiks hõlmata ka reforme, mille eesmärk on muuta töötute integratsiooniprogrammid tulemuslikumaks. Rahastust toetatakse ka reforme ja investeeringuid, mille eesmärk on liidus tugevdada sotsiaalset ja territoriaalset ühtekuuluvust ning lähenemist. Lisaks on rahastu eesmärk tagada, et kriis ei mõjutaks püsivalt Euroopa järgmist põlvkonda. Seetõttu toetatakse ka reforme ja investeeringuid, mille eesmärk on parandada laste ja noorte juurdepääsu või võimalusi seoses hariduse, tööhõive, tervishoiu, toitumise, töökohtade ja eluasemega. Need prioriteedid kajastuvad taaste- ja vastupidavusrahastu määruse artiklis 3 sätestatud rahastu kohaldamisala kuuest sambast kolmes, nimelt: sotsiaalne ja territoriaalne ühtekuuluvus; tervishoid ning majanduslik, sotsiaalne ja institutsiooniline vastupidavus; järgmise põlvkonna ning laste- ja noortepoliitika. 
            
            
               Selleks et tagada sotsiaalse mõõtmega meetmete rakendamise kohta piisav aruandlus, on artikli 29 lõikega 4 antud komisjonile õigus võtta vastu metoodika, mille alusel anda aru rahastust tehtud sotsiaalkulutuste, sealhulgas laste ja noortega seotud kulutuste kohta. Sotsiaalkulutuste, sealhulgas laste ja noortega seotud kulutuste aruandluse metoodika eesmärk on anda läbipaistval ja vastutustundlikul viisil kokkuvõtlikult teavet rahastust kaetud sotsiaalkulutuste kohta. 
            
            
               Samuti peeti oluliseks eraldi aruandlust selliste sotsiaalkulutuste kohta, milles keskendutakse soolisele võrdõiguslikkusele, arvestades selle teema rõhutatust taaste- ja vastupidavusrahastu määruses. 
            
            
               Iga kavades sisalduv reform ja investeering, millel on peamiselt sotsiaalne mõõde, seotakse ühega üheksast sotsiaalpoliitika valdkonnast, mis on loetletud käesoleva määruse lisas. Need sotsiaalpoliitika valdkonnad koondatakse nelja laiemasse sotsiaalsesse kategooriasse: i) tööhõive ja oskused, ii) haridus, iii) tervishoid ja pikaajaline hooldus ning iv) sotsiaalpoliitika. Lisaks märgistatakse iga sotsiaalset laadi meede, milles keskendutakse lastele ja noortele ning soolisele võrdõiguslikkusele, võimaldades eraldi aruandlust taaste- ja vastupidavusrahastu selliste kulutuste kohta, mis on seotud laste ja noorte ning soolise võrdõiguslikkusega. 
            
            
               Käesolevas delegeeritud määruses sätestatakse liikmesriikide taaste- ja vastupidavuskavades sisalduvate sotsiaalkulutuste, sealhulgas laste ja noorte ning soolise võrdõiguslikkusega seotud kulutuste aruandluse metoodika.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Kooskõlas Euroopa Parlamendi, nõukogu ja komisjoni 2016. aasta ühise seisukohaga konsulteeris komisjon käesoleva delegeeritud määruse küsimuses liikmesriikide ekspertidega kahel koosolekul, mis toimusid 28. mail 2021 ja 14. juulil 2021. Euroopa Parlamendi ja nõukogu esindajad osalesid koosolekutel vaatlejatena. Liikmesriikide eksperdid tervitasid väljapakutud metoodikat, tegid mitmeid tehnilisi ettepanekuid ja palusid selgitusi. Eksperdid küsisid eelkõige protsessi kohta, kuidas hoida liikmesriike kursis, kui komisjon kohaldab käesolevas delegeeritud määruses sätestatud metoodikat rahastu raames tehtavate sotsiaalkulutuste aruandluseks. 
            
            
               Kooskõlas parema õigusloome suunistega avaldati käesolev delegeeritud määrus neljaks nädalaks 28. juulist 2021 kuni 25. augustini 2021 tagasiside saamiseks. Tagasisidet saatis kuus sidusrühma, millest enamik olid sotsiaalpoliitikas tegutsevad vabaühendused. Enamik märkusi keskendus üheksale kindlaks määratud poliitikavaldkonnale, et hõlbustada taaste- ja vastupidavuskavade sotsiaalkulutustega seotud meetmete märgistamist. Nendes märkustes soovitati poliitikavaldkonnad sõnastada täpsemalt, samas kui mõned soovisid ka konkreetsete sihtrühmade täiendavat märgistamist.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Õigus võtta vastu delegeeritud õigusakte on sätestatud määruse (EL) 2021/241 artikli 29 lõike 4 punktis b ja artikli 30 lõikes 2.
            
            
               Artiklis 1 sätestatakse sotsiaalkulutuste aruandluse metoodika. Seda metoodikat on täpsemalt kirjeldatud käesoleva delegeeritud määruse lisas.
            
            
               Artiklis 2 sätestatakse käesoleva delegeeritud määruse jõustumise kuupäev.
            
            
               KOMISJONI DELEGEERITUD MÄÄRUS (EL) …/…,
            
         
         
            
               28.9.2021,
            
            
               millega täiendatakse Euroopa Parlamendi ja nõukogu määrust (EL) 2021/241, millega luuakse taaste- ja vastupidavusrahastu, ning määratakse kindlaks sotsiaalkulutuste aruandluse metoodika
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu määrust (EL) 2021/241, millega luuakse taaste- ja vastupidavusrahastu,
                  19
                eriti selle artikli 29 lõike 4 punkti b ja artiklit 33,
            
            
               ning arvestades järgmist:
            
            
               (1)Taaste- ja vastupidavusrahastu (edaspidi „rahastu“) eesmärk on anda tulemuslikku ja märkimisväärset rahalist toetust, et hoogustada liikmesriikides kestlike reformide läbiviimist ning sellega seotud avaliku sektori investeeringuid. Rahastu on sihtotstarbeline vahend, mille eesmärk on leevendada liidus COVID-19 kriisi kahjulikku sotsiaalset ja majanduslikku mõju ja tagajärgi. 
            
            
               (2)Rahastust toetatakse majanduse ja ühiskonna taastumist ning aidatakse muu hulgas võidelda vaesuse, ebavõrdsuse ja töötuse vastu, luua kvaliteetseid ja stabiilseid töökohti, parandada tervishoiualast suutlikkust ning kujundada paremat järgmise põlvkonna poliitikat, sealhulgas hariduse ja koolituse valdkonnas. 
            
            
               (3)Rahastust toetatakse eelkõige liikmesriike selliste meetmete rakendamisel, mis on kooskõlas Euroopa sotsiaalõiguste sambaga ning liidu algatustega tööhõive, hariduse, tervishoiu ja sotsiaalvaldkonnas, eelkõige järgmistega: Euroopa sotsiaalõiguste samba tegevuskava
                  20
               , soovitus toimivate tööhõive aktiivse toetamise meetmete (EASE) kohta pärast COVID-19 kriisi
                  21
               , noorte tööhõivet käsitlev teatis
                  22
                ja soovitus töösilla kohta, millega tugevdatakse noortegarantiid
                  23
               , soovitus jätkusuutlikku konkurentsivõimet, sotsiaalset õiglust ja vastupanuvõimet toetava kutsehariduse ja -õppe kohta
                  24
               , soovitus, millega luuakse Euroopa lastegarantii
                  25
               , puuetega inimeste õiguste strateegia (2021–2030)
                  26
               , jätkusuutlikku konkurentsivõimet, sotsiaalset õiglust ja vastupanuvõimet toetav Euroopa oskuste tegevuskava
                  27
               , Euroopa haridusruum
                  28
                ja digiõppe tegevuskava
                  29
               , ELi rassismivastane tegevuskava 2020–2025
                  30
               , romade võrdõiguslikkust, kaasamist ja osalemist käsitlev ELi strateegiline raamistik
                  31
               , soolise võrdõiguslikkuse strateegia 2020–2025
                  32
               , LGBTIQ-inimeste võrdõiguslikkuse strateegia 2020–2025
                  33
               , teatis Euroopa terviseliidu loomise kohta
                  34
               , Euroopa ravimistrateegia
                  35
                ja Euroopa vähktõvevastase võitluse kava
                  36
               .
            
            
               (4)Sellega seoses on oluline, et oleks võimalik anda aru rahastust kaetavatest sotsiaalse mõõtmega reformidest ja investeeringutest. Määruse (EL) nr 2021/241 artikli 29 lõike 4 punkti b kohaselt määrab komisjon kindlaks rahastu raames sotsiaalkulutuste, sealhulgas laste ja noortega seotud kulutuste aruandluse metoodika. 
            
            
               (5)Määruse (EL) nr 2021/241 artikli 31 lõike 3 punkti c kohaselt peaks komisjoni aastaaruanne Euroopa Parlamendile ja nõukogule sisaldama teavet rahastust selle artiklis 3 osutatud kuue samba raames kaetud kulutuste kohta, hõlmates sotsiaalkulutusi, sealhulgas neid, mis on seotud noorte ja lastega.
            
            
               (6)Metoodika peaks koosnema kahest etapist: esiteks peaks komisjon, konsulteerides vajaduse korral kõnealuse liikmesriigiga, määrama kõigi liikmesriigi taaste- ja vastupidavuskavas sisalduvate peamiselt sotsiaalse mõõtmega reformide ja investeeringute puhul kindlaks, millisesse üheksast sotsiaalpoliitika valdkonnast need kuuluvad; need valdkonnad omakorda kuuluvad lisas sätestatud nelja laiemasse sotsiaalsesse kategooriasse; teiseks tuleks märgistada iga sotsiaalset laadi meede, milles keskendutakse lastele ja noortele, aga ka soolisele võrdõiguslikkusele, kuna määruses (EL) 2021/241 pannakse rõhku soolisele võrdõiguslikkusele, võimaldades eraldi aruandlust selliste kulutuste kohta, mis on seotud laste ja noorte ning vastavalt ka soolise võrdõiguslikkusega.
            
            
               (7)Võttes arvesse, et sotsiaalkulutuste metoodika tuleks võtta kasutusele hiljemalt 31. detsembriks 2021 ja et käesolevas määruses sätestatud meetmeid oleks võimalik viivitamata kohaldada, peaks see jõustuma järgmisel päeval pärast selle avaldamist Euroopa Liidu Teatajas, 
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1 
               Metoodika määratlus
            
            
               1.Rahastu raames tehtud sotsiaalkulutusi, sealhulgas laste ja noorte ning soolise võrdõiguslikkusega seotud kulutusi käsitleva aruandluse metoodika põhineb heakskiidetud taaste- ja vastupidavuskavades esitatud hinnangulistel kulutustel ning lõigetes 2, 3 ja 4 sätestatud meetmetel. 
            
            
               2.Peamiselt sotsiaalse mõõtmega reformid ja investeeringud määratakse ühte lisas sätestatud üheksast sotsiaalpoliitika valdkonnast. Iga sotsiaalpoliitika valdkond kuulub laiemasse sotsiaalsesse kategooriasse. Reformi või investeeringu võib määrata ainult ühte sotsiaalpoliitika valdkonda ja seega ühte sotsiaalsesse kategooriasse.
            
            
               3.Iga sotsiaalset laadi meede, milles keskendutakse lastele ja noortele, märgistatakse vastavalt, mis võimaldab järgnevalt esitada eraldi aruandeid rahastu laste ja noortega seotud kulutuste kohta.
            
            
               4.Iga sotsiaalset laadi meede, milles keskendutakse soolisele võrdõiguslikkusele, märgistatakse vastavalt, mis võimaldab järgnevalt esitada eraldi aruandeid rahastu võrdõiguslikkusega seotud kulutuste kohta.
            
         
         
            
               5.Lõigetes 2, 3 ja 4 osutatud sotsiaalpoliitika valdkonnad ja sotsiaalsed kategooriad, samuti lastele ja noortele ning soolisele võrdõiguslikkusele keskendunud sotsiaalset laadi meetmete märgistus on sätestatud lisas.
            
            
               6.Komisjon kasutab seda metoodikat määruse (EL) 2021/241 artikli 31 lõikes 3 osutatud aastaaruandes, et anda teavet rahastust kaetud sotsiaalkulutuste, sealhulgas laste ja noorte ning soolise võrdõiguslikkusega seotud kulutuste kohta. 
            
            
               Artikkel 2 
               Jõustumine
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 28.9.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        Euroopa Parlamendi ja nõukogu 12. veebruari 2021. aasta määrus (EL) 2021/241, millega luuakse taaste- ja vastupidavusrahastu (ELT L 57, 18.2.2021, lk 17).
               
               
                  
                     (2)
                  
                        Komisjoni 4. märtsi 2021. aasta soovitus (EL) 2021/402 toimivate tööhõive aktiivse toetamise meetmete (EASE) kohta pärast COVID-19 kriisi (C(2021)1372 final).
               
               
                  
                     (3)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: „Noorte tööhõive toetus: töösild järgmise põlvkonna jaoks“ (COM(2020) 276 final, 1.7.2020).
               
               
                  
                     (4)
                  
                        Nõukogu 30. oktoobri 2020. aasta soovitus, mis käsitleb algatust „Töösild – noorte tööhõive tugevdamine“ ja millega asendatakse nõukogu 22. aprilli 2013. aasta soovitus noortegarantii loomise kohta (2020/C 372/01).
               
               
                  
                     (5)
                  
                        Nõukogu 24. novembri 2020. aasta soovitus jätkusuutlikku konkurentsivõimet, sotsiaalset õiglust ja toimetulekut toetava kutsehariduse kohta (2020/C 417/01, 2.12.2020).
               
               
                  
                     (6)
                  
                        Ootab nõukogus vastuvõtmist (COM(2021) 137 final, 24.3.2021).
               
               
                  
                     (7)
                  
                        (COM(2021) 101 final, 3.3.2021).
               
               
                  
                     (8)
                  
                        (COM(2020) 274 final, 1.7.2020). 
               
               
                  
                     (9)
                  
                        Nõukogu resolutsioon, mis käsitleb strateegilist raamistikku üleeuroopaliseks koostööks hariduse ja koolituse alal, et liikuda Euroopa haridusruumi loomise suunas ja kaugemale (2021–2030) (2021/C 66/01).
               
               
                  
                     (10)
                  
                        (COM(2020) 624 final, 30.9.2020). 
               
               
                  
                     (11)
                  
                        (COM(2020) 565 final, 18.9.2020).
               
               
                  
                     (12)
                  
                        (COM(2020) 620 final, 7.10.2020).
               
               
                  
                     (13)
                  
                        (COM(2020) 152 final, 5.3.2020).
               
               
                  
                     (14)
                  
                        (COM(2020) 698 final, 12.11.2020).
               
               
                  
                     (15)
                  
                        (COM(2020) 724 final, 11.11.2020).
               
               
                  
                     (16)
                  
                        (COM/2020) 761 final, 25.11.2020).
               
               
                  
                     (17)
                  
                        (COM(2021) 44 final, 3.2.2021).
               
               
                  
                     (18)
                  
                        Kooskõlas määruse (EL) 2021/241 artikliga 3 on rahastu kohaldamisala jagatud kuueks sambaks: rohepööre; digipööre; arukas, kestlik ja kaasav majanduskasv, sealhulgas majanduslik ühtekuuluvus, töökohad, tootlikkus, konkurentsivõime, teadus- ja arendustegevus ning innovatsioon ning hästi toimiv siseturg tugevate VKEdega; sotsiaalne ja territoriaalne ühtekuuluvus; tervishoid ning majanduslik, sotsiaalne ja institutsiooniline vastupidavus, mille eesmärk on muu hulgas suurendada kriisidele reageerimise suutlikkust, ning järgmise põlvkonna, laste- ja noortepoliitika, nagu haridus ja oskused.
               
               
                  
                     (19)
                  
                        Euroopa Parlamendi ja nõukogu 12. veebruari 2021. aasta määrus (EL) 2021/241, millega luuakse taaste- ja vastupidavusrahastu (ELT L 57, 18.2.2021, lk 17). 
               
               
                  
                     (20)
                  
                        (COM/2021/102 final, 4.3.2021).
               
               
                  
                     (21)
                  
                        Komisjoni 4. märtsi 2021. aasta soovitus (EL) 2021/402 toimivate tööhõive aktiivse toetamise meetmete (EASE) kohta pärast COVID-19 kriisi (C(2021)1372 final).
               
               
                  
                     (22)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: „Noorte tööhõive toetus: töösild järgmise põlvkonna jaoks“ (COM(2020) 276 final, 1.7.2020).
               
               
                  
                     (23)
                  
                        Nõukogu 30. oktoobri 2020. aasta soovitus, mis käsitleb algatust „Töösild – noorte tööhõive tugevdamine“ ja millega asendatakse nõukogu 22. aprilli 2013. aasta soovitus noortegarantii loomise kohta (2020/C 372/01).
               
               
                  
                     (24)
                  
                        Nõukogu 24. novembri 2020. aasta soovitus jätkusuutlikku konkurentsivõimet, sotsiaalset õiglust ja toimetulekut toetava kutsehariduse kohta (2020/C 417/01, 2.12.2020).
               
               
                  
                     (25)
                  
                        Ootab nõukogus vastuvõtmist (COM(2021) 137 final, 24.3.2021).
               
               
                  
                     (26)
                  
                        (COM(2021) 101 final, 3.3.2021).
               
               
                  
                     (27)
                  
                        (COM(2020) 274 final, 1.7.2020). 
               
               
                  
                     (28)
                  
                        Nõukogu resolutsioon, mis käsitleb strateegilist raamistikku üleeuroopaliseks koostööks hariduse ja koolituse alal, et liikuda Euroopa haridusruumi loomise suunas ja kaugemale (2021–2030) (2021/C 66/01).
               
               
                  
                     (29)
                  
                        (COM(2020) 624 final, 30.9.2020). 
               
               
                  
                     (30)
                  
                        (COM(2020) 565 final, 18.9.2020).
               
               
                  
                     (31)
                  
                        (COM(2020) 620 final, 7.10.2020).
               
               
                  
                     (32)
                  
                        (COM(2020) 152 final, 5.3.2020).
               
               
                  
                     (33)
                  
                        (COM(2020) 698 final, 12.11.2020).
               
               
                  
                     (34)
                  
                        (COM(2020) 724 final, 11.11.2020).
               
               
                  
                     (35)
                  
                        (COM/2020) 761 final, 25.11.2020).
               
               
                  
                     (36)
                  
                        (COM(2021) 44 final, 3.2.2021).
               
            
      
    ---documentbreak--- 
      
         
         
            
               LISA
               Sotsiaalkulutusi, sealhulgas noorte ja laste ning soolise võrdõiguslikkusega seotud kulutusi käsitlevate aruannete metoodika
            
            
               1. Komisjon määrab iga peamiselt sotsiaalse mõõtmega meetme ainult ühte järgmisest üheksast sotsiaalpoliitika valdkonnast: 
            
            
                     
                        Nelja sotsiaalse põhikategooria üheksa poliitikavaldkonda
                     
                  
               
                     
                        Sotsiaalne kategooria: tööhõive ja oskused
                     
                  
               
                     
                        1. Täiskasvanuharidus, sealhulgas jätkuv kutseõpe; oskuste tunnustamine ja valideerimine
                     
                  
               
                     
                        2. Tööhõive toetamine ja töökohtade loomine, sealhulgas palkamise ja töökoha vahetamise stiimulid ning füüsilisest isikust ettevõtjana tegutsemise toetamine
                     
                  
               
                     
                        3. Tööturuasutuste moderniseerimine, mis hõlmab taristut, tööhõivetalitusi, oskuste prognoosimist ja tööinspektsioone; tööhõivekaitse ja -korraldus; sotsiaaldialoog ja palgakujundusmehhanismid; töökohtade kohandamine 
                     
                  
               
                     
                        Sotsiaalne kategooria: haridus ja lapsehoid
                     
                  
               
                     
                        4. Alusharidus ja lapsehoid: kättesaadavus, taskukohasus, kvaliteet ja kaasavus, sealhulgas digitaliseerimine ja taristu 
                     
                  
               
                     
                        5. Üld-, kutse- ja kõrgharidus: kättesaadavus, taskukohasus, kvaliteet ja kaasavus, sealhulgas digitaliseerimine ja taristu
                     
                  
               
                     
                        Sotsiaalne kategooria: tervishoid ja pikaajaline hooldus
                     
                  
               
                     
                        6. Tervishoid: vastupidavus, kestlikkus, piisavus, kättesaadavus, juurdepääsetavus, taskukohasus ja kvaliteet, sealhulgas digitaliseerimine ja taristu
                     
                  
               
                     
                        7. Pikaajaline hooldus: vastupidavus, kestlikkus, piisavus, kättesaadavus, juurdepääsetavus, taskukohasus ja kvaliteet, sealhulgas digitaliseerimine ja taristu
                     
                  
               
                     
                        Sotsiaalne kategooria: sotsiaalpoliitika
                     
                  
               
                     
                        8. Munitsipaaleluruumid ja muu sotsiaalne taristu 
                     
                  
               
                     
                        9. Sotsiaalkaitse, sealhulgas sotsiaalteenused ja haavatavate elanikkonnarühmade integreerimine
                     
                  
               
            
               2. Komisjon märgistab iga sotsiaalset laadi meetme, milles keskendutakse lastele ja noortele, mis võimaldab esitada eraldi aruandeid rahastust lastele ja noortele tehtud kulutuste kohta.
            
            
               3. Komisjon märgistab iga sotsiaalset laadi meetme, milles keskendutakse soolisele võrdõiguslikkusele, mis võimaldab esitada eraldi aruandeid rahastust seoses soolise võrdõiguslikkusega tehtud kulutuste kohta.